Η Τεχνική Chimney στην αντιμετώπιση παθολογίας του αορτικού τόξου και της κατιούσης αορτής
Creators: name: Μπέκας, Νικόλαος Κωνσταντίνου
Publisher: name: Aristotle University of Thessaloniki
Year: 2024
Subjects: Παθολογίες αορτικού τόξου
Ενδαγγειακή αποκατάσταση
Τεχνική Chimney
Aortic arch pathologies
Endovascular repair
Chimney technique

description: Οι παθήσεις της θωρακικής αορτής αποτελούν ένα σύνθετο φαινόμενο η συχνότητα του οποίου αυξάνεται συνεχώς λόγω της αύξησης της μέσης ηλικίας του πληθυσμού καθώς και των προληπτικών απεικονιστικών ελέγχων. Οι κυριότερες παθολογίες που εμφανίζονται στην κλινική πράξη είναι τα θωρακικά ανευρύσματα, τα ψευδοανευρύσματα, η τραυματική κάκωση της αορτής καθώς και το οξύ αορτικό σύνδρομο. Κοινό γνώρισμα των παθολογιών της θωρακικής αορτής αποτελεί η έλλειψη ειδικών συμπτωμάτων με τα κυριότερα να αποτελούν το θωρακικό άλγος και την αιμοδυναμική κατακρήμνιση σε περίπτωση ρήξης της αορτής, ενώ έχουν περιγραφεί σπανίως και άλλες άτυπες εκδηλώσεις. Η αιτιολογία αυτών των καταστάσεων ως επί το πλείστον περιλαμβάνει την αθηρωμάτωση, την αρτηριακή υπέρταση, γενετικά εκφυλιστικά σύνδρομα, φλεγμονώδεις καταστάσεις και το τραύμα. Η διάγνωση και η παρακολούθηση γίνεται κατά κανόνα με αξονική αγγειογραφία. Η αντιμετώπιση των παθολογιών της θωρακικής αορτής γινόταν κατά κανόνα με ανοιχτή χειρουργική αντικατάσταση του πάσχοντος τμήματος. Μία διαδικασία με μεγάλο βαθμό δυσκολίας, πολλές επιπλοκές και αυξημένη θνητότητα. Ωστόσο, πλέον με την ανάπτυξη των ενδαγγειακών τεχνικών η αντιμετώπισή τους μπορεί να γίνει με ενδομοσχεύματα τα οποία αποκλείουν την πάσχουσα περιοχή και παρέχουν ταχύτερη ανάρρωση και μεγαλύτερα ποσοστά επιβίωσης. Η πολυπλοκότητα της ενδαγγειακής αντιμετώπισης αυξάνεται όταν μέρος της πάσχουσας περιοχής αποτελεί το αορτικό τόξο, ή όταν δεν υπάρχει επαρκής ζώνη εναπόθεσης του ενδομοσχεύματος. Στις συγκεκριμένες περιπτώσεις προσφέρουν λύση ενδομοσχεύματα με κλάδους ή θυρίδες που επιτρέπουν τη διάσωση των υπεραορτικών κλάδων. Τα συγκεκριμένα μοσχεύματα έχουν μεγάλο κόστος, σημαντικό χρόνο κατασκευής καθώς και ορισμένες αντενδείξεις. Στις συγκεκριμένες περιπτώσεις έχει θέση η τεχνική Chimney η οποία περιλαμβάνει την τοποθέτηση ενδοναρθηκών στα αγγεία στόχους προς διάσωση αυτών παράλληλα με το αορτικό ενδομόσχευμα. Επιτρέπει την άμεση παρέμβαση καθώς τα χρησιμοποιούμενα μοσχεύματα βρίσκονται στην παρακαταθήκη. Σε μικρό ποσοστό οι ασθενείς μετεγχειρητικά εμφανίζουν ενδοδιαφυγή συνήθως τύπου Ια, ωστόσο η τεχνική Chimney χαρακτηρίζεται από καλή βατότητα των μοσχευμάτων και χαμηλή θνητότητα.
description: Thoracic aortic diseases are a complex phenomenon whose incidence is constantly increasing due to the rising average age of the population and the increasing number of preventive imaging tests. The main pathologies encountered in clinical practice are thoracic aneurysms, pseudoaneurysms, traumatic aortic injury and acute aortic syndrome. A common feature of thoracic aortic pathologies is the lack of specific symptoms, the main ones being chest pain and haemodynamic precipitation in case of aortic rupture, while other atypical manifestations have rarely been described. The aetiology of these conditions mostly includes atheromatosis, arterial hypertension, genetic degenerative syndromes, inflammatory conditions and trauma. Diagnosis and monitoring are generally done by CT angiography. The treatment of thoracic aortic pathologies was usually carried out by open surgical replacement of the affected part. A procedure with a high degree of difficulty, many complications and increased mortality. However, now with the development of endovascular techniques, they can be treated with endografts which exclude the affected area and provide faster recovery and higher survival rates. The complexity of endovascular treatment is increased when part of the affected area is the aortic arch, or when there is not an adequate zone of endograft deposition. In these cases, endografts with branches or fenestrated endografts that allow the salvage of the supra-aortic branches offer a solution. These grafts are very expensive, take a long time to construct and have certain contraindications. In these cases, the Chimney technique, which involves the placement of endografts in the target vessels in order to maintain their patency in parallel with the aortic endograft, has a place. It allows for immediate intervention as the grafts used are in reserve. A small percentage of patients postoperatively experience endoleak usually of type Ia, however the Chimney technique is characterized by good graft patency and low mortality.